سلیم_الطاف
تیسٹ کرکٹ کا دور
سلیم الطاف نے 1967ء میں پاکستان کی ٹیم کے ساتھ انگلستان کا دورہ کیا اور انہیں لارڈز ٹیسٹ میں اپنا پہلا ٹیسٹ کھیلنے کا موقع ملا اگرچہ بیٹنگ میں وہ صرف دو رنز بنا پائے مگر باولنگ میں 78/3 کی کارکردگی سے سب کو متوجہ کر لیا تھا ٹام گریونے ان کی پہلی ٹیسٹ وکٹ بنےجبکہ انگلش کپتان برائن کلوز اور وکٹ کیپر جان مرے بھی ان کے ہتھے چڑھے تھے اوول کے دوسرے ٹیسٹ ان کے حصے میں ایک ہی وکٹ آ سکی اس کے بعد انہیں دو سال انتظار کرنا پڑا جب نیوزی لینڈ کی ٹیم نے پاکستان کا دورہ کیا تو وہ دوبارہ ایکشن میں نظر آئے لاہور کے پہلے ٹیسٹ میں 45/3 اور ڈھاکہ میں دوسرے ٹیسٹ میں 45/2 نے انہیں کسی حد تک سرخرو کیا مگر یہ کارکردگی ان کی اعلی صلاحیتوں کا آئینہ دار نہیں تھی دو سال کے وقفہ کے بعد 1971ء میں وہ ایل بار پاکستان ٹیم کے ساتھ انگلینڈ پہنچے لارڑز ٹیسٹ میں انہیں صرف برائن لک ہرسٹ کی وکٹ مل سکی لیکن لیڈز کے دوسرے ٹیسٹ میچ میں ان کا داو چل گیا اور 57/5 کی عمدہ کارکردگی سامنے آئی یہ ان کی ٹیسٹ مقابلوں میں بولنگ کے شعبے میں بہترین فگر تھےانگلینڈ کے خلاف سیریز کے اس تیسرے ٹیسٹ میں 11 رن پر 4 وکٹ (14.3-9-11-4) ان کی گیند پر مضبوطی کی آئینہ دار تھی 1972-73ء میں آسٹریلیا کے خلاف سیریز میں ایڈیلیڈ اور میلبورن کے ٹیسٹ ان کے کیرئیر کا حصہ بنے مگر بیٹنگ میں 26 اور 23 بنا پائے اور بولنگ میں انہوں نے 83/2 اور 99/2 کے اعدادوشمار حاصل کئے تاہم سڈنی کا تیسرا ٹیسٹ ان کے لیے خاصا اہم۔رہا سرفراز نواز اور سلیم الطاف نے آسٹریلیا کے سات کھلاڑی آوٹ کیے دوسری باری میں سرفراز نواز 56/4 اور سلیم الطاف نے 60/4 کے ساتھ اختتام کیا پاکستان کی ٹیم دوسری اننگ میں ایک آسان ہدف حاصل نہ کر سکی اور 52 رنز سے یہ ٹیسٹ ہار گئی حالانکہ ان دونوں نے ٹیسٹ میں 15 وکٹ حاصل کرکے اپنا فرض خوب نبھایا تھا یہ ان کی سب سے کامیاب سیریز تھی، جب انہوں نے تین ٹیسٹ میچوں میں 28.45 کی رفتار سے 11 وکٹیں حاصل کیں ظاہر ہے کہ انہوں نے تیز رفتاری سے گیند بازی کی اور گیند کو دیر سے سوئنگ کرتے ہوئے اس سے کسی حد تک مخالفین کو پریشان کیا اسی سیزن میں وہ تین ٹیسٹ میچوں کے لیے نیوزی لینڈ ٹیم کے ہمراہ تھے جہاں انہوں نے ولنگٹن کے پہلے ٹیسٹ میں 85/5 کی صورت میں ایک ڈرا میچ میں رچرڑ ہیڈلی اور رچرڈ کولنج سمیت ٹیری جاروس،بیون کانگڈن اور برائن ہیسٹنگ کی وکٹیں حاصل کیں تاہم ڈوینڈن کے دوسرے ٹیسٹ میں وہ 34 رنز کے عوض کوئی وکٹ نہ لے سکے البتہ اکلینڈ کے تیسرے ٹیسٹ میں ان کا ٹاپ اسکور ناٹ آؤٹ 53 سامنے آیا اس دوران انہوں نے نویں نمبر پر بیٹنگ کی اور پرویز سجاد کے ساتھ مل کر آخری وکٹ کے لیے 48 رنز کی شراکت قائم کی دوسری باری میں وہ صرف 11 رنز بنا سکے اسی سیزن میں انگلستان کے دورہ پاکستان میں ایک بار پھر سلیم الطاف کو پاکستان کے اسکواڈ میں شامل کیا گیا لاہور کے اولین ٹیسٹ میں 104/3 اور حیدرآباد کے دوسرے ٹیسٹ میں 103/2 نیز کراچی کے تیسرے ٹیسٹ میں 54/1 کے ساتھ سیریز میں صرف 6 وکٹیں ان کے زیادہ موثر ہونے کا سبب نہ تھیں بلکہ بیٹنگ میں 26 رنز ہی ان کے بلے سے امڈ سکے یہی وجہ تھی کہ انہیں اگلے ٹیسٹ میچ کے لیے 3 سال کا طویل انتظار کرنا پڑا جب ان کو آسٹریلیا کے خلاف ایڈیلیڈ ٹیسٹ میں شامل کیا گیا لیکن ان کی کارکردگی کوئی خاص نہ رہی لیکن اس کے باوجود ان کو 1976-77ء میں آسٹریلیا اور 1976-77ء میں ویسٹ انڈیز کے دورہ پر ٹیم کا حصہ بنایا گیا ویسٹ انڈیز کے خلاف برج ٹاون کے مقام پر سلیم الطاف نے 103/5 کی کارکردگی پیش کی حالانکہ ہہ ایک ڈرا میچ تھا انہوں نے پہلی اننگ میں 70 رنز کے عوض کلائیو لائیڈ اور اینڈی رابرٹس کی وکٹیں سمیٹ لی تھیں دوسری باری میں وہ محض 33 رنز دے کر 3 کھلاڑیوں آلیون کالی چرن ،ڈیرک مرے،اور بگ برڈ کے نام سے معروف جوئیل گارنر کو آوٹ کرنے میں ٹیم کی مدد کو پہنچے تاہم پورٹ آف اسپین اور جارج ٹاون کے بقیہ دونوں ٹیسٹوں میں ان کو مزید کوئی وکٹ نہ مل سکی اگلے سیزن میں وہ سلیکٹرز کی توجہ کھو چکے تھے البتہ اس سیزن میں بھارت کی ٹیم پاکستان کے دورے پر تھی تو لاہور کے دوسرے ٹیسٹ میں انہیں شائقین نے آخری بات کسی ٹیسٹ میں دیکھا خوش قسمتی سے ہہ ٹیسٹ پاکستان نے 8 وکٹوں سے جیت لیا تھا سلیم الطاف نے سنیل گواسکر کی ابتدائی وکٹ حاصل کر لی تھی اور یہی واحد وکٹ تھی جو ان کو اپنے آخری ٹیسٹ میں ملی۔